      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA

HOTĂRÂREA NR. 478
         Consiliul Local al Municipiului Craiova întrunit în şedinţa ordinară din data de 23.12.2010;

Având în vedere raportul nr.217255/2010 întocmit de Direcţia Patrimoniu prin care se propune acordarea avizului consultativ pentru propunerile de reorganizare a Liceului de Informatică “Ştefan Odobleja” Craiova, Grupului Şcolar Industrial “Electroputere” Craiova, Colegiului Tehnic “Ion Mincu” Craiova şi a Grupului Şcolar Industrial Construcţii de Maşini nr.2 Craiova şi rapoartele comisiilor de specialitate ale Consiliului Local al Municipiului Craiova nr.239, 240, 241, 243 şi 244/2010;     

        În conformitate cu prevederile Legii învăţământului nr.84/1995 republicată, modificată şi completată;  

În temeiul art.36 alin.2 lit.d coroborat cu alin.6 lit. a pct.1, art.45 alin.1  şi art.61 alin.2, din Legea nr.215/2001, republicată, privind administraţia publică locală;

                                                HOTĂRĂŞTE:

Art.1. Se  acordă avizul consultativ pentru comasarea prin fuziune a Liceului de Informatică “Ştefan Odobleja” Craiova, Grupului Şcolar Industrial “Electroputere” Craiova, Colegiului Tehnic “Ion Mincu” Craiova şi a Grupului Şcolar Industrial Construcţii de Maşini nr.2 Craiova şi formarea unei noi unităţi de învăţământ liceal cu profil teoretic şi tehnologic, care să funcţioneze în imobilul situat în municipiul Craiova, str.Electroputere, nr.21 şi care să poarte denumirea de Colegiul „Ştefan Odobleja” Craiova.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Inspectoratul Şcolar Judeţean Dolj vor aduce la îndeplinire prevederile  prezentei hotărâri.

